கேள்வி: சொல்லும் பொருளும் (நிகண்டு-வழி) என்பது என்ன?
பதில்: ஒருபொருளைக் குறிக்கும் பல சொற்கள் தமிழில் உண்டு. இத்தகைய மொழிப்பாங்கைத் தமிழ் இலக்கணம் உரிச்சொல் என்று குறிப்பிடுகிறது. நிகண்டு நூல்களில் ஒன்றான சேந்தன் திவாகரம் தொகுத்துத் தந்துள்ள சொற்களில் 11-ஆவது, 12-ஆவது தொகுதியில் உள்ள அனைத்துச் சொற்களும் தொகுக்கப்பட்டு, அகரவரிசைப் படுத்தப்பட்டு இங்குத் தரப்படுகின்றன. * 11-ஆவது தொகுதியில் சொற்கள் (1) ஆதியிற்பொருள், (2) அந்தத்துப்பொருள் என்னும் இரண்டு பகுதிகளில் உள்ளன. இவை இரண்டும் ஒன்றாக்கப்பட்டு அகர-வரிசையில் அடுக்கப்பட்டுள்ளன. * 12-ஆவது தொகுதியில் உள்ள தொகை-எண் விளக்கங்கள் எளிமைக்காக எண்-குறி தந்து விளக்கப்பட்டுள்ளன.